Baziliko sur la monto de Nia kara Sinjorino (Rankweil)

La **Baziliko de Rankweil** (germane: *Pfarr- und Wallfahrtskirche Unsere Liebe Frau Mariä Heimsuchung und Loretokapelle*, aŭ simple *Liebfrauenbergkirche*) estas romkatolika pilgrimpreĝejo en Rankweil, Aŭstrujo. Ĝi staras fortimprese sur la vilaĝmeza monto *Liebfrauenberg*, en alteco de 502 m (do 45 m pli alta ol la vilaĝo mem). En 1985 ĝi estis promociita je malgranda baziliko. Ĝia patroneco estas la vizito de Mario.

## Defendkirka tuto 
De la iama burgo de la grafoj de Montfort nenio restis. La 50 metrojn alta rokkonuso en la Rejnvalo estis loĝata jam en la neolitiko pro sia eksponita situo. Dum la romianoj uzis la lokon strategie, en la frua mezepoko establiĝis tie govia tribunalo sur la monteto. En la 8-a jarcento, la episkopoj de Koiro igis konstrui la unuan kapelon, kiu en la tempo de Karolo la Granda estis parto de reĝa kortego. En la 12-a jarcento, la Udalriĥ-oj finfine konstruis burgon sur la pinto. Ĉi tiu estis administrata de la senjoroj de Rankweil, ĝis ĝi probable estis detruita de incendio post 1344. Sed jam en 1470 ekzistanta defendokirko estis renovigita kaj pligrandigita. Antaŭas la kirkon eoste korto kun muroj, gvatkoridoroj kaj kreneloj. Ĉar la 14-a kaj 15-a jarcentoj estis markitaj de maltrankviloj kaj rabo-atakoj (ekz. de la loĝantoj de Apencelo aŭ de svisaj militistoj en la jaro 1445) la loĝantaro serĉis protekton. Oni decidis fortikigi la preĝejon per uzo de la ankoraŭ ekzistantaj malnovaj burgomuroj, por krei publikan rifuĝzonon. Malgraŭ barokiĝo la rempara karaktero bone konserviĝis ĝis hodiaŭ.

## Paroĥa kirko Vizito de Mario
En la kirko troviĝas krucifikso el la 12-a jarcento. Ekzistas sonoriloj de  1470, 1497, 1548 kaj de 1719 (ĉi lastan muldis Christian Schmid).

## Pilgrima Loreto-kapelo kaj mirakla bildo 
En 1657/58 ĉefkonstruisto Michael Beer kreis Loretan Kapelon kiel flankan navon (kun konfesprenejo). Samtempe li plibonigis la bastionan defendoturon (kun ronda horizontala projekciaĵo) per moderna ŝtuparo, plua etaĝo kaj nova tegmento. La gracokapelo estis alikonstruit a en 1757. Gisferajn kradojn, faritajn de Franz Martin Huber en 1776, oni ĉi-loke aldonis en 1778. La gracobildo de Johannes Rueland havas ĉirkaŭantan, orumitan rokokan altaron (de 1757).

## Orgeno kaj sonoriloj 
La orgenon de Alois Schönach (1873) estis restaŭrita kaj aliaranĝita en 1961. La nunan instrumenton kreis la ateliero de Martin Pflüger el Feldkirch. En  2007 ĝi estis riparita. Ĝi havas 24 registrojn, du klavarojn kaj pedalon. 

Gerda Poppa, kiu ankaŭ komponadas, estis en 2024 orgenistino de pli ol 40 jaroj.

La sonoriloj permesas kvinvoĉan sonaron. El ili tri grandaj pendas en la ronda turo, la du pli malgrandaj en la pinta turo.

## Fridolina Kapelo 
Ĉe la orienta alirejo oni starigis en 1690, en volbita ĉambro malsupre de la sakristio, kapelon. La ena figuro de Sankta Fridolino datas de la 20-a jarcento, dume marmora ŝtono estas pli malnova: laŭdire tie ĉi Fridolino subite fale genufleksis dum longa preĝado. Spuroj de tiu sinko videblas; la ŝtono montras ankaŭ spurojn de multaj fideluloj preĝintaj tie ĉi.  

## Paroĥejo kaj monumento milita 
Paroĥestra domo kun tri etaĝoj kaj kvinaksa gablofasado datas de 1717. En 1951 estis kreita, laŭ planoj de arĥitekto Hugo Wank, monumento por falintaj soldatoj: videblas sur ĝi anĝeloj, forpasintaj soldatoj kaj mozaiko de Martin Häusle (de 1952).
## Literaturo 
* Dehio Vorarlberg (1983): Rankweil, Pfarrkirche Unsere Liebe Frau Mariä Heimsuĉung, p. 335-336

## Eksteraj ligiloj 
* hejmpaĝo
* informoj pri Rankweil fare de la diocezo
* tutaŭstruja burgo-listo
* historiaj detaloj
## Notoj 
Rankweil
Rankweil
Rankweil
Rankweil